Referat fra mødet i Lokalbibliografisk Udvalg Nordsjælland på Smørum Bibliotek, Flodvej 68, 2765 Smørum mandag den 19. november 2007 kl. 9.00 – 11.00.

Deltagere: Sys Sigurd, Hillerød, Bente Stonor Nielsen, Egedal, Susanne Persson, Frederikssund, Merete Carstens, Nivå/Fredensborg, og Søren Roth og Eva Stennicke, begge Helsingør.

Referent: Eva Stennicke

Dagsorden:

1.	Godkendelse af dagsorden. Godkendt

2.	Godkendelse af referat fra mødet den 24. april 2007. Referatet blev godkendt. 

3.	De lokalbibliografiske poster i Netpunkt – status og fremtid.
v/ Eva Stennicke
Orientering af 26/9-2007 til kontaktpersonerne var vedlagt dagsordenen. 
P.t. er der ca. 234.000 lokalbibliografiske poster i Netpunkt. Der indberettes løbende til basen. Oplysningen om det totale antal poster opdateres månedligt og kan ses ved at man i Netpunkt klikker på ”i” udfor Danbib. 
Posterne kommer fra 15 delbaser under Dansk Lokalbibliografi samt udtræk af lokalbibliografisk litteratur fra de københavnske folkebiblioteksbaser.

Udvalget er enige om at posternes ”indtog” i Netpunkt er et løft for projektet. Netpunkt er der hvor vi i forvejen søger.

Eva viste nogle søgninger. Det er en stor fordel, at der i Netpunkt er knyttet beholdningsoplysninger og en ”bestil-knap” til de enkelte poster. 
Udvalget beklagede at det ikke er muligt via rulleboksen at søge på kommunenavn eller kommunenummer. Vil man søge på poster for en bestemt kommune, må man i søgeboksen skrive f.eks. kn=Egedal eller kn=Søllerød, sidstnævnte hvis man vil se hvilke loksamlingsposter der er indberettet fra den gamle Søllerød Kommune.
Der blev fremsat et ønske om at de lokalbibliografiske poster blev tydeligere. I stedet for at vælge dem i en rulleboks kunne man foretage valget øverst til venstre, hvor man i forvejen vælger Netpunkt, Litteraturtolkninger osv. 

Som Helsingør skrev i følgebrevet til kontrakterne om lokalbibliografien i 2008, så er man både i Biblioteksstyrelsen og på DBC opmærksom på målet, at posterne skal være synlige i bibliotek.dk 

Også som det ene ben i ABM samarbejdet spiller de lokalbibliografiske poster en vigtig rolle. Med de ofte grundige noter, emneord på tid, sted og personer matcher de fortrinligt poster fra Arkibas og også museerne registreringer. Udvalget afventer nyt fra folkene bag www.ArBiMus.

4.	Orientering fra DLU og PAL.
Referatet fra det seneste møde i DLU var vedlagt dagsordenen. Referatet      fra det seneste møde i PAL udsendes når det er færdigt.
Eva referede kort fra PAL’s møde den 11/10. Udover muligheden for at få de lokalbibliografiske poster gjort synlige i Bibliotek.dk, så drejede det pågældende møde sig meget om tekniske ting, som arbejdsrutiner, tilvalg/fravalg, timetal, optimering af arbejdet og katalogisering  - kort sagt om på samme tid at at komme videre og overveje/arbejde med at optimere de gamle poster for at få så gode søgeresultater som muligt.

5.	Kort status for Lokalbibliografien for Nordsjælland
Eva orienterede.
Lokalbiliografien indeholder november 2007 27136 poster.
I Helsingør har Eva fået hjælp af en kollega (Lone Lyk Jensen) til at rette en masse gamle lokalbibliografiposter. Først blev der rettet 800 poster, som Danbib ikke ville tage imod. Dernæst er der blevet lavet et stort stykke arbejde for at sikre at så mange tidsskriftsartikler som muligt har et felt 016 i katalogiseringen som indeholder faustnummeret på det pågældende tidsskrift (værtspublikationen). Uden dette faustnummer kan der ikke komme en lokalisering og ”bestil-knap” udfor tidsskriftsartiklen. 
DBC har været inddraget i felt 016 problematikken, og har (mod en mindre betaling) tilføjet nogle 016-felter automatisk.

En forklaring til alle disse rettelser er, at lokalbibliografien er blevet udarbejdet gennem mange år, og bl.a. består af poster skannet ind efter den trykte lokalbibliografi og poster fra edb’ens barndom (enkeltstående PC’er med et program med 19 felter). Dertil kommer ændrede katalogiseringsregler, bedre IT systemer og så selvfølgelig den menneskelige faktor.  
Helsingør Kommunes Biblioteker har anskaffet et automatisk udtræksprogram, således at nye og/eller rettede poster automatisk uploades til Danbib en gang om ugen. 
Det blev besluttet at Eva umiddelbart skal indkalde til et orienteringsmøde for lokalbibliografikontaktspersoner til afholdelse først i det nye år. Mødet er efterfølgende fastsat til torsdag d. 31/1-2008 kl. 9-11 i Helsingør.

6.	Markedsføring af lokalbibliografien – også i det gamle
Københavns Amt
Eva orienterede om Dansk Lokalbibliografisk Udvalgs tilbud fra februar 2007 til alle de gamle CB-områder om at komme på et ledermøde og fortælle om lokalbibliografierne, Netpunkt, forhåbentligt bibliotek.dk og samspillet med arkiv- og museumsposterne. Kun Herning-området havde taget imod tilbuddet, og Lone Knakkergaard og Eva var derfor i Ringkøbing i juni. 

Udvalget besluttede at foreslå at emnet tages op på et ledermøde i Gentofte. På mødet vil det være vigtigt at vi/Eva klart siger hvad formålet er og hvad lederne skal gå hjem og gøre. 
Formålet er at fortælle hvad man får ekstra med en lokalbibliografi i forhold til at have sine lokalsamlingsposter i Netpunkt og på sigt i Danbib.

7.	Lokalbibliografi-bogmærke projektet – for sidste gang på dagsordenen.
Det billedmæssige design til bogmærket var allerede godkendt på sidste møde, men lokalbibliografiens url har hidtil været håbløs lang. På forslag fra Eva blev det nu besluttet at købe url’en www.lokalbibliografi.dk (ref. bemærkning: er sat i værk) og derpå sende masteren med bogmærke-designet ud til bibliotekerne i Nordsjælland med en opfordring til enten at lade bogmærket trykke gratis hos et af de firmaer der sætter reklamer på den ene side eller som i Egedal selv fremstille bogmærker på grundlag af samme master.
 
8.	Evt. 
Næste møde blev fastsat til mandag den 5. maj 2008 kl. 9-11 i Hillerød